OED Unemployment | Teej ikijen Maron tōbrak\nTeej ikijen Maron tōbrak\nImaron ke tōbrak ñan jibañ eo an ekkā ikijen an ejellok jerbal?\nBōke teej in mokta.\nKwar ke jerbal ejab diklok kin 500 awa ak kolla jab diklok jen $1,000 jen juon jikin jerbal ilo "yio in jino bōnōbōn" eo am? Yio in jino bōnōbōn eo am ej kuwata ko emen jinointata jen kuwata ko lalem aliktata emoj am kar kadedelok mokta jen wiik eo kwar baele claim eo am jinointata.\nÑe kwōnaj baele claim eo am jinointata ilo Janode, Babode, ak Maaj 2020, yio in jinoin bōnōbōn eo am enaj Oktoba 1, 2018 ñan Jebtomba 30, 2019.\nÑe kwōnaj baele claim eo am jinointata ilo Ebrol, Mae, ak Juun 2020, yio in jinoin bōnōbōn eo am enaj Janode 1, 2019 ñan Tijemba 31, 2019.\nÑe kwōnaj baele claim eo am jinointata ilo Okwoj ak Jebtomba 2020, yio in jinoin bōnōbōn eo am enaj Ebrol 1, 2019 ñan Maaj 31, 2020.\nÑe kwōnaj baele claim eo am jinointata ilo Oktoba, Nobomba, ak Tijemba 2020, yio in jinoin bōnōbōn eo am enaj Julae 1, 2019 ñan Juun 30, 2020.\nKwōmaron ke jerbal? "Maron jerbal" melelein kwōmaron jerbal ilo am kōjerbal kōmelij im enbwinnim.\nKwōbojak ke in jerbal? "Bōjak in jerbal" melelein kwōmaron jerbal ilo an ejellok mo ko rej kōmman am jab maron ebōk jerbal (waanjoñok: abañ ikijen ialem, nañinmij, kakkije, ak ejellok rilale baamle/ajiri).\nJabdewot kamool kein ilal rej ke (jen kakien ko an jidik ienjerbal ñan kwe? Jekdon ñe juon enaj jerbal, uaak eo am enaj "Aet."\nIjab maron jerbal kinke inañinmij kin coronavirus.\nIjab maron jerbal kinke imaron kar kebaak coronavirus im ij aikuj bed wot mweo imō.\n| ijab maron jerbal kinke takto eo aō ak rijerbal jen jikin ejmour eo an kien emoj aer ba in bed wot mweo imō ñan bōbrae uwōta ñan aō kebaak, ak kajeded coronavirus.\nIjab maron jerbal kinke jikin jerbal eo aō emoj an kilōk ak kadiklok rijerbal kin coronavirus. Mennin ekoba kilōk ak kadiklok rijerbal kin jemlok in Bed wot Mweo Imōm, Kejbarok Mour eo an Governor eo, ak jen naan in rōjañ ko jen rijerbal ro an jikin ejmour eo an kien.\nIjab maron jerbal kinke ij aikuj bed mweo imō in lale juon uwaan baamle eo aō, ak bar juon armij ij jokwe ibben im lale, im enañinmij kin coronavirus ak ej aikujin bed wot mweo imōn.\nIjab maron jerbal kinke ij aikuj bed wot mweo imō in lale ajiri eo nejū kin an kilōk jikuul, jikin lale ajiri, ak jikin ko jet einwot jikin kein kin coronavirus.\nEmoj kajitok bwe in rool in jerbal ilo ien aō naaj rool lok enaj aikuj bwe in jab roñjak jemlok eo jen takto bwe in bed wot mweo imō ak jen jemlok in Bed wot Mweo Imōm Kejbarok Mour eo an Governor eo.\nRar ke kaduoj kwe jenjerbal einwot juon ritarinae ilo allon ko 18 remootlok, im kwōj jerbal ilo Oregon ak ekkā am jerbal ak kabok jerbal ilo Oregon?\nEjellok iaan naan in kamool kein rej jerbal ñan kwe. (Elañe ejellok ej jerbal, uwaak eo am ej "Aet.")\nRar baere na im kar aō bōd.\nIj kobalok ibben kumi in makoko in jerbal jen jikin jerbal eo aō.\nIj bed io juon kakkije in jab jerbal ikijen jerbal eo aō.\nIj jerbal wot kin likio in awa.\nElañe kwar uwaak Aet ñan ELŌÑ kajitok kein, kwōmaron naj tōbrak ñan jibañ ko ekkā ikijenjoortoklik eo an ejellok jerbal (Unemployment Insurance, UI). Baele claim eo jinointata ijin/Kateruru ilo am kanne claim eo am jinointata.\nElañe kwar uwaak JAB ñan ELŌÑ kajitok kein, kwōmaron naj jab tōbrak ñan jibañ ko ekkā bōtab kwōmaron naj maron tōbrak ñan jibañ eo ikijen ejellok jerbal jen jorren eo elab emoj an jelōte aoleben lal in (Pandemic Unemployment Assistance, PUA). Bōke teej eo ijin lal.\nImaron ke tōbrak ñan jibañ eo an ejellok jerbal jen jorren eo elab emoj an jelōte aoleben lal in (PUA)?\nBōke teej in elañe kwar uwaak JAB ñan ELŌÑ kajitok kein ilo teej eo an jibañ ikijen ejellok jerbal eo ekkā.\nEjellok ke am jerbal ak ediklok awa in jerbal ko am jen kar mokta kin COVID-19?\nKwar ke jab teru ñan juon claim ikijen ejellok jerbal eo ekkā ilo raan ko maanlok kinke kwar jab jerbal 500 awa?\nKwar ke jerbal, bōtab ediklok jen 500 awa ilo Oregon ilo allon ko 18 remootlok?\nEmoj ke kar kakōlkōle kwe kin COVID-19, elab am nañinmij im kwōjab maron jerbal?\nKwōj ke kowalok kakōlkōl in COVID-19 im kwōj kōttar jemlok in teej ak kabok jibañ in takto?\nKwōbed ke ilo joñan uwōta eo elab IM emoj an takto ba kwōn bed wot mweo imōm?\nKwōj ke lale juon uwaan baamle eo am ak bar juon armij kwōj bōk eddoin im ewor COVID-19 ibben?\nKwōj ke bed ilo am jab maron jerbal kinke kwōj aikuj bed wot mweo imōm im lale juon ajiri ak bar juon armij kin an kilōk jikuul, jikin lale ajiri, ak jikin ko einwot jikin kein kin COVID-19?\nElañe jikin jerbal eo am ear kilōk jen juon jemlok in kakien ak keij in COVID-19,\nim kwar jab maron jerbal jen mweo imōm?\nKwōj ke kio armij eo elab an kolla wonnen aoleben aikuj ko an rimweo imōm kinke armij eo kar bōran mweo emoj an mij kin COVID-19?\nKwōj ke jerbal ñan kwe make?\nIar kamoj jerbal eo aō kin wun ko rejab ikijen COVID-19.\nIar kamoj jerbal eo aō bwe in maron bōk jibañ ko an ejellok jerbal.\nIj bōk kolla in kakkije, kakkije in nañinmij, ak kolla ilo aō jab jerbal ilo tōrre in.\nImaron jerbal jen mweo imō bōtab ij kelet in jab.\nÑa juon rijerbal aurok aō jerbal, ejab bed ilo lab uwōta, im jikin jerbal eo aō emoj an ioon aoleb mennin aikuj ko ikijen kejbarok bōtab imijak in jerbal.\nElañe kwar uwaak Aet ñan JABDEWOT kajitok 1-11 IM kajitok 12, kwōmaron naj maron tōbrak ñan jibañ eo ikijen ejellok jerbal jen jorren eo elab emoj an jelōte aoleben lal in (PUA) ilo ien jorren in COVID-19. Baele claim eo jinointata ijin/Kateruru ilo am kanne claim eo am jinointata.\nElañe kwar uwaak JAB ñan AOLEBEN kajitok kein, kwōmaron naj jab maron tōbrak.